***УГОВОР О НАБАВЦИ УСЛУГА ДРУМСКОГ ПРЕВОЗА***

***ПАРТИЈА БР. 2 - ПРЕВОЗ МИНИБУСОМ***

**Закључен између:**

**Наручиоца:**Народно позориште Сомбор

са седиштем у Сомбору, Трг Косте Трифковића бр. 2

ПИБ: 100017205, Матични број: 08013047

Број рачуна: 840-100664-97, Назив банке: Управа за трезор

Телефон/ Телефакс: 025/437-666

које заступа Михајло Несторовић, директор

(у даљем тексту **Наручилац**)

и

**Понуђача:** „Ogi tours doo Veternik“

са седиштем у Ветернику, улица Цара Душана Силног бр.29

ПИБ: 108009500, Матични број: 20914815

Број рачуна: 310-209745-23, Назив банке: НЛБ банка

Телефон: 063/811-7071, Телефакс: 021/820-733

кога заступа Петар Огар, директор

(у даљем тексту: **Понуђач**),

**Oснов уговора:**

Јавна набавка мале вредности, редни број 02/18 услуга друмског превоза – обликована по паријама – Партија бр. 2 – превоз минибусом.

Број и датум Одлуке о додели уговора: 196/2018-12 од 17.03.2018.године.

Понуда изабраног понуђача бр. 06/2 од 13.03.2018.године (код наручиоца заведена под бројем 196/2018-8/1 од 14.03.2018. године).

**Предмет уговора**

**Члан 1.**

Предмет овог уговора су услуге друмског превоза, ПАРТИЈА БР. 2 – превоз минибусом, а у складу са Конкурсном документацијом ЈНМВ бр. 02/18, Техничким карактеристикама (спецификацијом) и понудом Понуђача број 06/2 од 13.03.2018.године, која је саставни део уговора, а у складу са свим важећим законским и подзаконским прописима који регулишу ову област.

**Ангажовање подизвођача**

**Члан 2.**

Понуђач ће јавну набавку извршити самостално.

**Цена**

**Члан 3.**

Укупна вредност овог уговора износи највише 436.364,00 динара (без ПДВ-а).

Јединична цена за 1km и аутодан утврђена је Понудом из чл. 1 овог уговора, фиксна је и непромењива за уговорени период пружања услуге.

Уговорне стране су сагласне да уговорена цена садржи све трошкове које Понуђач има у реализацији предметне набавке.

Наручилац се обавезује да плати Понуђачу цену исказану у табели Понуде из чл. 1 овог уговора и то:

|  |  |  |
| --- | --- | --- |
| **Предмет јавне набавке** | **Цена по аутодану (до 100 km) без ПДВ-а** | **Цена по пређеном километру (преко 100 km) без ПДВ-а** |
| **1** | **2** | **3** |
| Цена превоза у земљи (минибус до 15 места) | **7.950,00 динара** | **49,50 динара** |

Обрачун-фактурисање и наплата извршене услуге врши се по наведеној јединичној цени из Понуде наведене у чл. 1 овог уговора, односно из става 4. овог члана, а према стварно извршеној услузи, под условима утврђеним овим уговором, највише до испуњења финансијске вредности уговора.

**Начин плаћања**

**Члан 4.**

Наручилац се обавезује да плати цену за извршену услугу на рачун Понуђача, број **310-209745-23**, који се води код НЛБ банке и то након испуњења сваке појединачно уговорене услуге из члана 1. овог уговора у року од 15 дана од дана пријема исправне фактуре за извршену услугу.

Сматраће се да је Наручилац измирио обавезу када Понуђачу уплати на рачун укупан износ цене за извршену услугу.

**Обавезе Понуђача**

**Члан 5.**

Понуђач се обавезује да пружи неведену услугу у складу са важећим прописима, професионалним стандардима који важе за ову врсту услуге, конкурсном документацијом предметне набавке и овим уговором.

Понуђач је у обавези да:

- у периоду до 12 месеци обезбеди превоз ансамбла, Наручиоца приликом гостовања у другим градовима у земљи,

- након израде месечног репертоара од стране службе за организацију Наручиоца и достављања информације о томе који број превоза је потребан и датуме превоза за наредни месец са планом пута, обезбеди превоз ансамбла/пртљага у тачно одређеним терминима.

**Обавезе Наручиоца**

**Члан 6.**

Наручилац је у обавези да након испостављене исправне фактуре од стране Понуђача, исплати износ са фактуре у року од 15 дана.

**Немогућност испуњења уговорне обавезе**

**Члан 7.**

Понуђач је дужан да благовремено обавести Наручиоца уколико и поред унапред достављених датума и броја превоза који су потребни Наручиоцу за наредни месец не може да испуни своју обавезу – обезбеђивања превоза ансамбла/пртљага за потребе Наручиоца, Наручилац може код следећег најповољнијег понуђача да обезбеди превоз ансамбла/пртљага Наручиоца.

Благовременим обавештењем у смислу става 1. овог члана сматра се обавештење најкасније 8 (осам) дана пре дана назначеног у обавештењу Наручиоца (плану пута) о потреби обезебеђивања превоза ансамбла/пртљага.

**Гаранција**

**Члан 8.**

Понуђач гарантује да ће превоз ансамбла одговарати техничким карактеристикама (спецификацијама) које су саставни део конкурсне документације.

**Право наручиоца на рекламацију**

**Члан 9.**

На испостављени рачун Наручилац може поднети писани приговор у року од 8 (осам) дана од дана добијања рачуна.

Понуђач је дужан да приговор из става 1. овог члана реши и да писаним путем обавести Наручиоца у року од 8 (осам) дана од дана пријема приговора.

У случају да је приговор основан, Понуђач ће извршити исправку рачуна, тако што ће Наручиоцу издати књижно одобрење у износу признате рекламације.

У случају да Понуђач одлучи да приговор није основан, о томе ће писаним путем обавестити Наручиоца уз образложење одлуке о приговору.

**Неизвршење уговорних обавеза**

**Члан 10.**

Уговорне стране су сагласне да ће у случају настанка штете поводом одредби овог уговора, уговорна страна која је проузроковала штету, надокнадити другој уговорној страни стварну штету у складу са Законом о облигационим односима Републике Србије.

**Раскид уговора**

**Члан 11.**

Свака од уговорних страна може тражити раскид уговора у случају када друга страна не испуњава или неблаговремено испуњава своје уговором преузете обавезе.

Отказни рок износи 30 (тридесет) дана и почиње да тече од дана пријема писаног обавештења о раскиду уговора.

**Решавање спорова**

**Члан 12.**

Сва спорна питања у тумачењу и примени овог уговора, уговорне стране ће решавати споразумно.

У случају спора уговорне стране уговарају надлежност суда у Сомбору.

**Завршне одредбе**

**Члан 13.**

За све што није регулисано овим уговором, примењиваће се одредбе Закона о облигационим односима, Законом о превозу у друмском саобраћају, Закон о међународном превозу у друмском саобраћају, Закон о превозу путника у друмском саобраћају, Закон о безбедности саобраћаја на путевима и др. прописи и професионалини стандарди везани за предмет јавне набавке.

**Период важења уговора**

**Члан 14.**

Овај уговор ступа на снагу дана 15.04.2018..године и важиће 12 месеци од закључења или до испуњења финансијске вредности уговора зависно шта пре од тога наступи.

Набављач и Понуђач ће, након потписивања уговора, именовати лица која ће бити овлашћена за размену информација и предузимања потребних активности за извршавање овог уговора.

**Члан 15.**

Овај уговор је сачињен у 6 (шест) истоветних примерка, од којих свака уговорна страна задржава по 3 (три) примерка.

ЗА НАРУЧИОЦА ЗА ПОНУЂАЧА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

директор, Михајло Несторовић директор, Петар Огар